**УЧИ ОД ДОМА**

НАСТАВНИ СОДРЖИНИ ПО **МАКЕДОНСКИ ЈАЗИК**

**4.05. ПОНЕДЕЛНИК**

На денешниот час по Македонски јазик имаш за задача да го отвориш учебникот на страна 140 ,,**Повторувам и се проверувам**,,;

Дадените активности ( прашања ) препиши ги во својата тетратка, а потоа одговори ги.

**5.05. ВТОРНИК**

Денес на часот треба да отвориш на страна 141 ,,**Вредна лекција**,,;

Станува збор на една кратка кинеска приказна, од која ќе извлечеш важна порака;
Неколку пати прочитај ја приказната ( внимавај на интерпункциските знаци ).

**6.05. СРЕДА**

На денешниот час повторно наврати се на кинеската приказна ,,Вредна лекција,, на страна 141;

Доколку има потреба повторно прочитај ја приказната, а потоа обиди се во својата тетратка да одговориш со неколку реченици на прашањето:**Што сееш ти во животот?**

**7.05. ЧЕТВРТОК**

Денес на часот по Македонски јазик отвори го учебникот на страна 142 ,,**Жителите на Охохо**,,;

Внимателно прочитај го расказот неколку пати;

Потоа во својата тетратка обиди се да одговориш на прашањата поврзани со расказот

 ( страна 144 ) ,,**Разговараме за необичното во расказот**,,.

**8.05. ПЕТОК**

За денес имаш за задача да напишеш состав со наслов ,,**Ја чувам планетата Земја**,,

( страна 144 );

При пишувањето внимавај на правилата за писмено изразување, пишувај кратки и јасни реченици и запази го редоследот, воведен, главен и завршен дел ).

НАСТАВНИ СОДРЖИНИ ПО **МАТЕМАТИКА**

**4.05. ПОНЕДЕЛНИК**

На денешниот час по Математика ќе се потсетиш на ,, **Претворање на m во cm**,, ;

Задачата препиши ја во својата тетратка, а потоа реши ја:

**Потсети се: 1m = 100 cm 1m = 1000 mm 1 cm = 10 mm 10 cm = 100 mm**

1. *Запиши ги висините на растенијата во cm:*

Малина 0,7 m =

Капина 0,3 m =

Домат 1,04 m =

Пиперка 0,35 m =

Јагода 0,22 m =

Морков 0,13 m =

Грав 0,24 m =

Прашање: Кое растение израснало највисоко?

Одговор: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Прашање: Кое растение е најниско?

Одговор: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**5.05. ВТОРНИК**

За денешниот час повторно ќе повежбаш претворање на единици мерки за должина;

Дадената задача препиши ја и реши ја во својата тетратка:

1. *Претвори ги мерните единици според барањата*:

31 m = cm 22 cm =  mm 18 cm =  mm

85 cm =  mm 53m =  cm 49 m =  cm

38 m =  cm 28 m =  cm 72 m =  cm

**6.05. СРЕДА**

За денес отвори го учебникот на страна 113 ,,**Читање и пишување должини**,,;

Разгледај го внимателно дадениот пример;

Должините можат да се запишат на три различни начини, разгледај и размисли;

Потоа реши ги трите задачи од учебникот ( можеш да решаваш во својот учебник или во својата тетратка )...околу мерењето на твојата висина, доколку неможеш сам, побарај помош од некој возрасен во твојот дом.

**7.05. ЧЕТВРТОК**

Денес ќе решаваш текстуални задачи, препиши ги во својата тетратка:

**ТЕКСТУАЛНИ ЗАДАЧИ СО МЕРКИ ЗА ДОЛЖИНА**

1. Тодор, Никола и Ања скокале во далечина. Тодор скокнал 60 cm и 2 mm. Никола скокнал 10 cm и 5 mm подалеку од Теодор. Ања скокнала за 5 cm и 2 mm помалку од Никола. Пресметај колку далеку скокнале Никола и Ања?

Кој од нив тројца скокнал најдалеку?

Решение:

Одговор:

1. Марко пеш поминал 1350 m. Со велосипед поминал 3 пати повеќе отколку пеш. Колку вкупно km поминал Марко?

Решение:

Одговор:

1. Должината на раката на чичко Раде е 80 cm. Должината на раката на тетка Ружа е за 30 cm покуса од раката на чичко Раде, а раката на нивниот син е долга онолку колку што изнесува разликата од должините на рацете на чичко Раде и тетка Ружа. Пресметај ги должините на рацете на тетка Ружа и нивниот син?

Решение:

Одговор:

**8.05. ПЕТОК**

Уште текстуални задачи:

**ТЕКСТУАЛНИ ЗАДАЧИ СО МЕРКИ ЗА ДОЛЖИНА**

1. Милан секој ден пешачи и прави 900 чекори. Колку метри пешачи Милан секој ден, доколку еден негов чекор е долг 90 cm?

Решение:

Одговор:

1. Една улица е долга 6 km, а другата е 3 пати подолга. Колкав пат поминал Иван, ако со својот велосипед возел по двете улици?

Решение:

Одговор:

1. Периметарот ( збирот на должините на сите страни ) на еден многуаголник е 450 mm. Сите негови страни имаат должина од 5 cm. Колку страни има многуаголникот? Како се вика овој многуаголник?

Решение:

Одговор:

НАСТАВНИ СОДРЖИНИ ПО **ПРИРОДНИ НАУКИ**

**4.05. ПОНЕДЕЛНИК**

На денешниот час по Природни науки прочитај за ,,**Создавање и мерење на звукот**,, на страна 114, 115, 116 и 117 во учебникот;

Потоа следново планче препиши го во својата тетратка:

**ЗВУК**

- Звукот се создава кога нешто вибрира ( кога осцилираат предметите, материјалите и воздухот);
*пример*: Ние го слушаме звукот на гитарата затоа што жиците вибрираат;

* Вибрацијата се движи низ воздухот се додека не стигне до нашите уши;
* Јачината на звукот ја мериме во мерна единица - децибел dB;
* Направата ( инструментот ) со која научниците го мерат звукот се нарекува фонометар;
* Звуците можат да бидат гласни (полетување на авион) и тивки (лисја кои паѓаат);
* Колку повеќе енергија има вибрацијата, толку звукот е погласен;
* Луѓето не можат да слушнат звуци под 0 децибели, а звуците над 160 dB трајно го оштетуваат слухот.

**6.05. СРЕДА**

На денешниот час Природни науки, отвори ја **работната тетратка** на страна 26 и 27 и одговори на прашањата, одговарај само на првите три групи прашања ( Создавање и мерење на звукот ).

НАСТАВНИ СОДРЖИНИ ПО **ОПШТЕСТВО**

**5.05. ВТОРНИК**

Денес ќе се запознаеш со поимот демократија како и за тоа што претставува демократскиот живот.

Планот препиши го во својата тетратка:

**ДЕМОКРАТСКИОТ ЖИВОТ ВО ОПШТИНАТА – ДЕМОКРАТИЈА**

Поимот **демократија** потекнува од грчкиот збор **демос** – народ и **кратиен** – владее.

Демократија е **владеење на народот.**

**Слобода** (однесување на човекот според сопствената волја и проценка, но без да ја загрози слободата на другите).

**Вредности на демократија**

**Толеранција** (почитување на слободата и приватноста на секого).

**Непосредна демократија** (непосредно учество на граѓаните во донесувањето на сите значајни одлуки во општеството).

 сите значајни одлуки во општеството

**Демократија**

**Претставничка демократија** (владеење на народот преку избрани претставници, кои се бираат преку слободни и фер избори).

**7.05. ЧЕТВРТОК**

За денес обиди се сам да се провериш колку си научил за демократскиот живот во општината;

Имаш за задача да ги дополниш речениците:

 **ДЕМОКРАТСКИОТ ЖИВОТ ВО ОПШТИНАТА – ДЕМОКРАТИЈА**

1. Демократија е \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .
2. Основни вредности на демократијата се : \_\_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_\_.
3. Под слобода се подразбира \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. Под толеранција се подразбира \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. Демократијата се дели на \_\_\_\_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
6. Непосредно учество на граѓаните во донесувањето на сите значајни одлуки во општеството се нарекува \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
7. Владеење на народот преку избрани претставници се нарекува \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

НАСТАВНИ СОДРЖИНИ ПО **МУЗИЧКО ОБРАЗОВАНИЕ**

**4.05. ПОНЕДЕЛНИК**

За денешниот час по Музичко образование отвори го учебникот на страна 61 ,,**Народни песни**,,;

Во својата тетратка запиши:

 НАРОДНИ ПЕСНИ

* Народните песни се дел од фолклорното наследство;
* Преку песните народот ги опевал среќните, тажните, тешките и хумористичните моменти од својот живот;
* Народните песни се пренесувале со пеење, од колено на колено;
* Денес истите се прибираат, запишуваат и чуваат во институција наречена – Фолклорен институт;
* Основни карактеристики на песните се: мелодијата, ритамот и содржината ( тие ги носат карактеристиките на крајот/местото од каде што доаѓаат ).

**7.05. ЧЕТВРТОК**

На денешниот час доколку си во можност потруди се на Интернет да побараш неколку народни песни ( многу народни песни сигурно знаат твоите родители, твоите баби и дедовци, можеш и со нив да поразговараш на оваа тема ).

НАСТАВНИ СОДРЖИНИ ПО **ФИЗИЧКО И ЗДРАВСТВЕНО ОБРАЗОВАНИЕ**

**Биди активен секој ден!**

Вежбај ги комплекс вежбите за обликување на телото ( глава, врат, рамен појас, раце, половина, нозе и скочни зглобови ).



НАСТАВНИ СОДРЖИНИ ПО **ТВОРЕШТВО**

**6.05. СРЕДА**

На денешниот час по Творештво, доколку можеш сработи ја следната активност:

Земи десетина ( или повеќе ) стапчиња за уши, заврзи ги со ластиче, за да не се растураат...потоа измешај темперна зелена боја ( неколку нијанси на зелена боја )... снопчето од стапчиња натопи го во бојата...а потоа на парче хартија сликај дрвја во пролет;



НАСТАВНИ СОДРЖИНИ ПО **ЛИКОВНО ОБРАЗОВАНИЕ**

**8.05. ПЕТОК**

На денешните часови по ликовно образование имаш за задача да сработиш – **Сликање/ Хроматски бои ,,Планета Земја,,;**

Под хроматски бои се подразбира да ги користиш сите примарни и секундарни бои;

Доколку сакаш да се потсетиш отвори го учебникот на страни 14 и 62;

Доколку имаш користи темперни или водени бои, доколку немаш, тогаш може да работиш со фломастери или дрвени боички.

НАСТАВНИ СОДРЖИНИ ПО **ТЕХНИЧКО ОБРАЗОВАНИЕ**

**8.05. ПЕТОК**

За денес на часот по техничко образование ќе се запознаеш со ,,**Сообраќајница**,, на страна 47 во учебникот;

Во својата тетратка запиши:

 Сообраќајница

* Сообраќајница е дел од површината на патот, наменет за сообраќај на возилата;
* Елементи на улицата или патот се:
* улична лента
* сообраќајна лента
* велосипедска патека
* зелена површина
* тротоар

****

 **ДРАГ УЧЕНИКУ!**

 **Тебе и на твоето семејство**

 **Ви посакувам добро здравје!!!**

****